 Wasiirkii hore ee Wasaaradda Ganacsiga Dr Cumar Shucayb Maxamed, oo isna arimahan ka hadlay ayaa yidhi Kolay is bedelkan ku yimid Itoobiya, gaar ahaan Deegaanka Kililka Shanaad ee Somalida, xidhiidhkeena ganacsi ee aanu la lahayn saamayn ayuu ku yeelanayaa, laakiin dhoofka xoolaha ee lacagta adagi inaga soo gashay, abaartaas ALLE inaga dulqaaday, iyo nimcadaas inoo daday, ayaa keenay in dhaq-dhaaqaqa suuqa ganacsigu xawli noqdo, qiimaha sarifka ee hoos u dhacayna waxa sabab u ah dadaalkaas ay muujiyeen Masuuliyiinta loo magacaabay Baanka ee ah Guddoomiyaha iyo Agaasimaha, oo runtii ah Masuuliyiin karti iyo aqoonba leh, oo hubo inay is bedel balaadhan keenayaan, in kasta oo wali Maceeshadii qaali tahay, oo maceeshada waxa qaali ka dhigayaa waa cashuurta qaaliga ah, iyana waxaan ku rajo weynahay inay wax badan iska bedeli doonaan haddii ALLE yidhahdo. 